CELEX: 62015CN0256
Language: sk
Date: 2015-06-01 00:00:00
Title: Vec C-256/15: Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 1. júna 2015 – Drago Nemec/Slovinská republika

14.9.2015   
            
            
               SK
            
            
               Úradný vestník Európskej únie
            
            
               C 302/14
            
         Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 1. júna 2015 – Drago Nemec/Slovinská republika
   (Vec C-256/15)
   (2015/C 302/18)
   Jazyk konania: slovinčina
   
      Vnútroštátny súd, ktorý podal návrh na začatie prejudiciálneho konania
   
   Vrhovno sodišče Republike Slovenije
   
      Účastníci konania pred vnútroštátnym súdom
   
   
      Žalobca: Drago Nemec
   
      Žalovaná: Slovinská republika
   
      Prejudiciálne otázky
   
   
            
               1.
            
            
               Má sa ustanovenie článku 2 ods. 1 tretí pododsek smernice 2000/35 (1) vykladať v tom zmysle, že v rámci systému, v ktorom sa fyzickej osobe vydá povolenie na vykonávanie hospodárskej činnosti obsahujúce označenie činnosti, pre ktorú sa toto povolenie vydalo, nejde o podnik a teda ani o obchodnú transakciu v zmysle uvedených ustanovení smernice, pokiaľ transakcia, ktorej sa omeškanie s platbou týka, sa vzťahuje na činnosť, ktorá nebola v povolení zahrnutá?
               V prípade zápornej odpovede na uvedenú otázku:
            
         
               2.
            
            
               Má sa ustanovenie článku 2 ods. 1 tretí pododsek smernice 2000/35 vykladať v tom zmysle, že fyzická osoba sa považuje za podnik a transakcia, ktorej sa omeškanie s platbou týka, je obchodná transakcia v zmysle uvedeného ustanovenia, ak ide o transakciu nevyplývajúcu z činnosti, ktorú má táto fyzická osoba zapísanú v registri, ale z činnosti, ktorá svojím charakterom môže byť hospodárskou činnosťou a na jej základe sa vystavila faktúra?
            
         
               3.
            
            
               Bránia ustanovenia smernice 2000/35 pravidlu, podľa ktorého úroky z omeškania prestanú plynúť, keď výška splatných a nezaplatených úrokov dosiahne sumu istiny (pravidlo ne ultra alterum tantum)?
            
         
      (1)  Smernica Európskeho parlamentu a Rady 2000/35/ES z 29. júna 2000 o boji proti oneskoreným platbám v obchodných transakciách (Ú. v. ES L 200, s. 35; Mim. vyd. 17/001, s. 226).